พบทหารคลั่งบุกยิงญาติเมีย ตำรวจรุดเจรจาเกลี้ยกล่อมยังไม่เป็นผล (คลิป)
พบทหารคลั่ง บุกยิงญาติเมีย ตำรวจสมุทรปราการ รุดเจรจาเกลี้ยกล่อมยังไม่เป็นผล เบื้องต้นพบผู้เสียชีวิต 1 ราย คาดเป็นพ่อตาของคนก่อเหตุเมื่อเวลา 17.00 น. วันที่ 19 เม.ย.63 พ.ต.อ.เติมรัศ จินดาวัฒน์ ผกก.สภ.เมืองสมุทรปราการ รับแจ้งเกิดเหตุยิงกัน ภายในบ้านพัก หมู่บ้านยั่งยืน ต.บางเมือง อ.เมืองสมุทรปราการ หลังรับแจ้งจึงรายงานผู้บังคับบัญชา โดยมีเจ้าหน้าที่ชุดปฏิบัติการพิเศษ บก.สส.ภ.จว.สมุทรปราการ เข้าตรวจสอบทั้งนี้ ที่เกิดเหตุเป็นทาวน์เฮาส์ 2 ชั้น บริเวณหน้าบ้านพบรถเก๋ง ยี่ห้อฟอร์ดเฟียสต้า สีขาว 1ฮ 9585 กรุงเทพ จอดอยู่ ภายในรถมีผู้ก่อเหตุติดเครื่องอยู่นั่งอยู่ที่เบาะคนขับ ทราบชื่อต่อมาคือ พลอาสาสมัคร ภูเบศร์ กลิ่นพราม อายุ 37 ปี ซึ่งเป็นทหารบก อยู่สังกัด สห. เบื้องต้นทราบว่าก่อนเกิดเหตุ พลอาสาภูเบศร์ ได้ขับรถมาที่เกิดเหตุเพื่อมาเคลียร์ปัญหากับภรรยาล่าสุดมีรายงานว่า มีผู้เสียชีวิตหนึ่งราย ซึ่งคาดว่าจะเป็นพ่อตาของพลอาสาภูเบศร์ โดยขณะนี้เจ้าหน้าที่ตำรวจได้พยายามเกลี้ยกล่อมอยู่แต่ยังไม่เป็นผลหากมีความคืบหน้าจะรายงานให้ทราบต่อไป
พบทหารคลั่ง บุกยิงญาติเมีย ตำรวจสมุทรปราการ รุดเจรจาเกลี้ยกล่อมยังไม่เป็นผล เบื้องต้นพบผู้เสียชีวิต 1 ราย คาดเป็นพ่อตาของคนก่อเหตุ
ทหารคลั่ง,บุกยิงพ่อตา,บุกบ้านเมีย,สมุทรปราการ,ข่าวทั่วไป